b'\n_START_ARTICLE_\nInternational Rehabilitation Council for Torture Victims\n_START_PARAGRAPH_\nInternational Rehabilitation Council for Torture Victims (IRCT), er en uavhengig, internasjonal profesjonell organisasjon som fremmer og st\xc3\xb8tter rehabilitering av ofre etter tortur og som arbeider for forebygging av tortur over hele verden._NEWLINE_Organisasjonen var basert i Danmark, og IRCT er en paraplyorganisasjonen for mer enn 140 uavhengige rehabiliterings-organisasjoner i over 70 land som behandler og bist\xc3\xa5r tortur-overlevende og deres familier. IRCT s\xc3\xb8ker ogs\xc3\xa5 \xc3\xa5 styrke kapasiteten ved disse sentrene og programmene gjennom stadig oppl\xc3\xa6ring og teknisk assistanse._NEWLINE_Fagfolk ved rehabiliteringssentre som blir drevet av IRCT og deres programmer gir behandling for anslagsvis 100 000 overlevende etter tortur hvert \xc3\xa5r. Ofrene f\xc3\xa5r tverrfaglig st\xc3\xb8tte, inkludert medisinsk og psykologisk hjelp og juridisk bistand. M\xc3\xa5let med rehabiliteringen er \xc3\xa5 styrke tortur-overlevende slik at de kan fortsette et s\xc3\xa5 fullt liv som mulig etter \xc3\xa5 ha blitt torturert._NEWLINE_Denne f\xc3\xb8rste gruppen ble grunnlagt i Danmark i 1974 og besto i f\xc3\xb8rste omgang av fire frivillige leger. Denne gruppen var en del av et nettverk p\xc3\xa5 rundt 4000 leger fra 34 land over hele verden. Det ble raskt klart at, i tillegg til \xc3\xa5 dokumentere tilfeller av tortur for bruk i potensielle rettssaker mot dem som utf\xc3\xb8rte torturen, s\xc3\xa5 var det ogs\xc3\xa5 avgj\xc3\xb8rende \xc3\xa5 identifisere de forskjellige metoder for \xc3\xa5 behandle og rehabilitere ofrene for tortur._NEWLINE_IRCT arbeider har ogs\xc3\xa5 inng\xc3\xa5tt partnerskap med flere regjeringer, mange internasjonale menneskerettighetsorganisasjoner, helsefaglige organisasjoner og mellomstatlige organisasjoner. TORTUR journal, er en journal som utgis av IRCT med artikler om rehabilitering av torturofre og hvordan forebygging av tortur kan gj\xc3\xb8res.'